Diari Oficial de la Generalitat Valenciana


Sumari del DOGV 9482, del 01-12-2022 (2022/11778)

RESOLUCIÓ de 17 de novembre de 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9482

Data del DOGV
:   01-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11546


Data del document
:   17-11-2022

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 17 de novembre de 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca. [2022/11943]  
El Rectorat de la Universitat de València, fent ús de les atribucions que li atribueix l'article 20, en relació amb l'article 2.2 de la Llei orgànica 6/2001, de 21 de desembre, d'universitats, resol:  
  
Convocar l'oferta pública de diferents places d'aquest organisme amb contracte laboral a càrrec de diversos projectes de recerca, segons figuren en els annexos d'aquesta resolució, d'acord amb les bases següents:  
  
Primera. Normes generals  
1.1. Aquesta oferta té per objecte la selecció de personal per a cobrir diversos llocs de personal laboral per a projectes de recerca mitjançant el sistema de concurs.  
1.2. D'acord amb el que estableix l'article 73 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i a la normativa laboral continguda en l'Estatut dels Treballadors i les seues modificacions.  
També hi és aplicable la normativa específica universitària recollida en la Llei orgànica d'universitats, la Llei de la ciència i els Estatuts de la Universitat de València, així com en les bases d'aquesta convocatòria.  
  
1.3. Els processos selectius que es realitzen en cada convocatòria són mitjançant un concurs que consisteix en la valoració dels mèrits i, si és el cas, la realització d'una entrevista.  
1.4. L'adjudicació dels llocs a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits que per a cada lloc de treball són exigits i que s'indiquen en l'annex de cada convocatòria.  
1.5. Aquesta convocatòria es publica en el Diari Oficial de la Generalitat Valenciana (DOGV), en el tauler oficial d'anuncis de la Universitat de València, l'adreça electrònica del qual és: https://webges.uv.es/uvtaeweb/vertablonfrontaction.do'filtro=tipo&valor=48&filtrar&grupoNavegacion=0&servicioNavegacion=-1, i en la pàgina web del Servei de Recursos Humans (PAS), secció de PAS Investigació: http://www.uv.es/pasinvest.  
La publicació en el DOGV es pren com a referència a l'efecte del còmput de terminis per a la presentació de sol·licituds de participació.  
La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.  
  
  
Segona. Requisits generals dels aspirants  
Per a ser admesos, les persones aspirants han de reunir els requisits següents:  
2.1. Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat Constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.  
Així mateix, s'hi poden presentar aspirants amb nacionalitat diferent a la que s'ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s'ofereix ha d'acreditar almenys el permís de treball i de residència en el moment de la contractació.  
2.2. Tenir complerts almenys 16 anys el dia en què acaba el termini de presentació de sol·licituds.  
2.3. Posseir una de les titulacions acadèmiques de les que figuren en l'annex corresponent a la convocatòria que es vulga sol·licitar, o estar en condicions d'obtenir el títol corresponent en la data en què acaba el termini de presentació de sol·licituds.  
En el cas de titulacions obtingudes a l'estranger, s'ha d'estar en possessió de la credencial que n'acredita l'homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat la equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S'ha d'entendre que hi ha denegació quan l'homologació està condiciona al compliment de determinats requisits, mentre que no es complisquen.  
2.4. Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'Acreditació de L2 de la UV, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.  
2.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
2.6. No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol administració o treball públic. En el cas d'aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.  
Tots aquests requisits s'han de reunir en el moment en què acaba el termini de presentació de sol·licituds i s'han de mantenir durant el procés selectiu.  
Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se'ls pot exigir la responsabilitat corresponent, sense perjudici, si escau, de la seua exclusió del procés selectiu.  
  
Tercera. Sol·licituds  
3.1. Les persones interessades han de reunir els requisits assenyalats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de Pas Investigació, http://www.uv.es/pasinvest, a partir de la publicació d'aquesta resolució en el DOGV.  
Per a emplenar la sol·licitud, la Universitat té a disposició de les persones interessades una guia a la qual es pot accedir a través de l'enllaç: https://go.uv.es/sNh0jds.  
Si alguna persona té dificultats a l'hora de realitzar la tramitació electrònica, pot accedir a l'eina de suport TIC de la Universitat de València a través de l'adreça de correu electrònic: rmkpgj@li.qu. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS mitjançant l'adreça de correu electrònic: zmgtapv@ai.im.  
3.2. El termini de presentació de les sol·licituds és de 10 dies hàbils, comptadors a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Quarta. Documentació que cal adjuntar electrònicament  
En el formulari electrònic es requereix que s'adjunte diversa documentació, preferentment en format PDF. Aquesta documentació s'ha d'inserir en les pestanyes i en l'espai reservat per a això. S'ha de fer de la següent manera:  
4.1. En la pestanya quarta s'ha d'inserir el document PDF del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.  
  
També s'hi ha d'inserir la resta de documents PDF que acrediten qualsevol altre requisit que s'exigisca en la convocatòria.  
4.2. En la pestanya cinquena s'ha d'inserir el document PDF del DNI, passaport o NIE, aquests dos últims documents només si la persona que es presenta no té la nacionalitat espanyola.  
4.3. També s'hi ha d'inserir el currículum en un document PDF, o un ZIP. Es pot fer servir el model establert en aquest enllaç: http://go.uv.es/F3LCmfj.  
No és necessari que els documents adjuntats estiguen degudament acreditats en aquest moment del procediment; n'hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir als aspirants perquè acrediten la veracitat de les circumstàncies i documents aportats i que hagen sigut objecte de valoració.  
  
Quinta. Sistema selectiu  
5.1. El procés selectiu consta d'un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.  
Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.  
  
5.2. La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.  
5.3. Finalitzat el procés selectiu, la baremació de les persones aspirants i la proposta de contractació i de formació de la bossa es publica en el tauler d'anuncis de la Universitat de València i en la pàgina web http://www.uv.es/pasinvest.  
5.4. L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.  
5.5. La comissió avaluadora pot declarar desert el procediment de selecció en cas que, després de la valoració dels mèrits i, si s'escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.  
  
5.6. Les borses de treball que deriven d'aquests processos selectius romandran vigents mentre dure el projecte de recerca per al qual van ser convocats. Les crides a les persones aspirants es fa per l'ordre de la bossa.  
  
Sisena. Comissió avaluadora  
6.1. La comissió avaluadora és la que figura en l'annex corresponent a cada convocatòria.  
6.2. És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.  
A aquest efecte, els seus membres han d'emplenar la corresponent declaració d'absència de conflicte d'interessos (DACI), que s'ha d'adjuntar a l'acta de constitució de la comissió i que forma part de l'expedient administratiu. N'hi ha un model normalitzat per la Universitat en la pàgina web: https://links.uv.es/GOo6oAT.  
6.3. La comissió és l'encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
6.4. El procediment d'actuació de la comissió s'ha d'ajustar en cada moment al que disposa la Llei 40/2015, d'1 d'octubre, de règim jurídic del sector públic.  
6.5. Per a les comunicacions i qualsevol problema que puga sorgir, la comissió avaluadora té la seu en lloc que s'indica en l'annex corresponent a la convocatòria que se sol·licita.  
  
Setena. Contractació  
7.1. Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.  
7.2. La data d'inici és la que està fixada en la proposta de contractació, en funció de les necessitats dels projectes i sempre que siga viable administrativament.  
7.3. La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d'establir les següents:  
7.3.1 Acabament o esgotament de la consignació pressupostària.  
7.3.2 Acabament de les tasques consignades al lloc de l'empleat o empleada dins del projecte.  
7.3.3 Acabament del projecte.  
  
Vuitena. Informació sobre les dades recollides  
8.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.  
Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
8.2. Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de Recursos Humans (PAS), Secció de PAS-Invest.  
En aquesta sol·licitud s'han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d'aquesta informació a l'efecte d'argumentar o plantejar una possible reclamació o al·legació.  
L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.  
8.3. Per a més informació sobre el tractament de les dades, es pot accedir a l'enllaç: http://go.uv.es/88bqyH6  
  
Novena. Recursos  
Contra aquesta resolució, que exhaureix la via administrativa, es pot interposar un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració, si escau, pot revisar les resolucions del tribunal d'acord amb l'esmentada norma.  
  
València, 17 de novembre de 2022.- La rectora, p. d. (DOGV 30.05.2022), el gerent: Juan Vicente Climent Espí.  
  
  
  
ANNEX I  
Projecte: «Deterioro de líquenes epífitos y sus microalgas simbiontes en la Comunitat Valenciana: técnicas de biomonitorización y genómica aplicadas a la conservación de la biodiversidad. CPI-22-657». Programa Prometeu per a grups d'investigació d'Excel·lència de la Conselleria d'Innovació, Universitats, Ciència i Societat Digital, (GVPROMETEO2021-005) convocades per Resolució de 20 de novembre de 2020.  
  
Oferta pública d'un lloc de treball de tècnic/a mitjà/na de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a mitjà/na de suport a la investigació.  
Grup: A.  
Subgrup: A2.  
1.2. Jornada de treball: 20 hores setmanals.  
1.3. Dotació de l'ajuda: Segons el que estableix l'apartat Primer 6.a) de l'annex XI de la Resolució de 20 de novembre de 2020, de la Conselleria d'Innovació, Universitats, Ciència i Societat Digital, per la qual es convoquen per a l'exercici 2021, subvencions de el Programa per a la promoció de la investigació científica, el desenvolupament tecnològic i la innovació a la Comunitat Valenciana (DOGV 8959/24.11.2020).  
  
1.4. Funcions i tasques que s'han de desenvolupar:  
- Treball de camp per a selecció i recol·lecció de líquens terrícoles i epífits per al seu posterior processament al laboratori.  
- Presa de dades en camp d'índexs de diversitat liquènica i anàlisi de danys de macrolíquens epífits.  
- Correcte processat de les mostres liquèniques recol·lectades per a la posterior anàlisi ultraestructural i genètica.  
- Treball de laboratori de biologia molecular per a la caracterització de l'holobioma mitjançant tècniques de seqüenciació Sanger i massiva.  
  
- Processament de les seqüències obtingudes i anàlisi bioinformàtic.  
- Obtenció d'imatges de microscòpia electrònica i dades de fisiologia de la fotosíntesi de tals liquènics i algues aïllades.  
1.5. Objecte i Període: aproximació pluridisciplinar per abordar complexitat de simbionts liquènics des de perspectives simbiòtiques i ultraestructurals.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: grau en Biologia, o en Genètica, o titulació equivalent.  
1.6.2. Màster en Biodiversitat: Conservació i Evolució, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Recol·lecció i selecció de macrolíquens terrícoles i epífits amb finalitats d'estudis de biomonitorització i filogenètics.  
- Caracterització molecular de micobionts i microalgues simbionts de líquens.  
- Maneig d'eines per a anàlisis filogenètics.  
- Programes per construir Xarxes d'haplotips, anàlisi de variància i components principals amb l'entorn R i xarxes d'interaccions alga-fong.  
  
- Aïllament de microalgues simbionts a partir de material fresc i conservats a -20ºC, propagació en cultius in vitro i caracterització ultraestructural de les mateixes.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Juan Salvador Monrós González, professor del Departament de Microbiologia i Ecologia.  
Vocal 1: M. Eva Barreno Rodríguez, investigadora a l'Institut Cavanilles de Biodiversitat i Biologia Evolutiva.  
Vocal 2: Jesús Muñoz Bertomeu, professor del Departament de Biologia Vegetal.  
Vocal 3: Isaac Garrido Benavent, professor del Departament de Botànica i Geologia.  
Secretària: Maria José Carmona Navarro, professora del Departament de Microbiologia i Ecologia.  
  
4. Comissió avaluadora suplent  
Presidenta: Raquel Pilar Ortells Bañeres, professora del Departament de Microbiologia i Ecologia.  
Vocal 1: Pedro Miguel Carrasco Sorlí, professor del Departament de Bioquímica i Biologia Molecular.  
Vocal 2: Rodolfo Gozalo Gutiérrez, professor del Departament de Botànica i Geologia.  
Vocal 3: Francisco Marco Pico, professor del Departament de Biologia Vegetal.  
Secretària: Carmen Rojo García-Morato, professora del Departament de Microbiologia i Ecologia.  
Per a les comunicacions i qualsevol problema que puga sorgir, la comissió avaluadora té la seu a l'Institut Cavanilles de Biodiversitat i Biologia Evolutiva (ICBBE), de la Universitat de València.   
  
  
  
  
ANNEX II   
Projecte: «Reciclado de residuos plásticos complejos de mezclas algodón-poliéster, RECIMAP. CPI-22-663». Cofinançat per la Unió Europea mitjançant el Programa Operatiu del Fons Europeu de Desenvolupament Regional (FEDER) de la Comunitat Valenciana 2021-2027 i per l'Agència Valenciana de la Innovació ?AVI?.  
  
Oferta pública d'un lloc de treball de tècnic/a mitjà/na de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a mitjà/na de suport a la investigació.  
Grup: A.  
Subgrup: A2.  
Complement de destinació: 18.  
Complement específic: E017.  
1.2. Jornada de treball: 35 hores setmanals.  
1.3. Funcions i tasques que s'han de desenvolupar:  
Execució tècnica de les tasques i assaigs experimentals en relació amb el projecte RECIMAP:  
- Realització d'assajos de laboratori per avaluar condicions de separació de la fracció cotó de barreges cotó-polièster mitjançant líquids iònics apròtics i pròtics.  
- Estudi del procés de fermentació làctica en reactors de laboratori per a la fracció cotó recuperada de barreges cotó-polièster i avaluació de la seva inhibició per la presència de tints.  
- Redacció d'informes i lliurables associats al projecte RECIMAP.  
  
1.4. Objecte i Període: investigació en processos de pretractament de barreges cotó-polièster per a la posterior fermentació làctica.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: grau en Biotecnologia, o titulació equivalent.  
1.5.2. Anglès: certificat nivell C1, o titulació equivalent.  
1.5.3. Valencià: certificat nivell C1, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Nota mitjana expedient acadèmic.  
- Estudis de doctorat en Enginyeria Química, o titulació equivalent.  
  
- Experiència investigadora en processos de pretractament, sacarificació i fermentació per a la valorització de residus.  
- Publicacions científiques a l'objecte del contracte.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Alberto Bouzas Blanco, professor del Departament d'Enginyeria Química.  
Vocal 1: Francisco Javier Álvarez Hornos, professor del Departament d'Enginyeria Química.  
Vocal 2: Sacramento Ferrer Llusar, professora del Departament de Química Inorgànica.  
Vocal 3: Pau San Valero Tornero, professora del Departament d'Enginyeria Química.  
Secretària: Paula Marzal Domenech, professora del Departament d'Enginyeria Química.  
  
4. Comissió avaluadora suplent  
Presidenta: Sonia Loras Giménez, professora del Departament d'Enginyeria Química.  
Vocal 1: M. Carmen Gabaldon Garcia, professora del Departament d'Enginyeria Química.  
Vocal 2: Miguel de la Guardia Cirugeda, professor del Departament de Química Analítica.  
Vocal 3: Estela Lladosa López, professora del Departament d'Enginyeria Química.  
Secretari: Benjamin Eduardo Solsona Espriu, professor del Departament d'Enginyeria Química.  
  
Per a les comunicacions i qualsevol problema que puga sorgir, la comissió avaluadora té la seu en el Departament d'Enginyeria Química, Escola Tècnica Superior d'Enginyeria (ETSE), de la Universitat de València.   
  
  
  
ANNEX III  
Projecte: «MRR / Valorización de material de interés para leds y fotovoltaica. CPI-22-665». Cofinançat per la Agencia Estatal de Investigación -AEI-, per el Ministeri de Ciència e Innovació i per la «Unió Europea - NextGenerationEU» - Plan de Recuperació, Transformació i Resiliència.  
  
Oferta pública d'un lloc de treball d'investigador/a doctor/a júnior.  
  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a doctor/a júnior.  
Grup: A, subgrup: A1  
1.2. Jornada de treball: 37 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 2.266,56 euros (12 pagues).  
1.4. Funcions i tasques que s'han de desenvolupar:  
- Síntesi de nanopartícules d'upconversió i la seua funcionalització amb espècies fotoactives; caracterització microscòpia electrònica i multifotònica dels materials.  
- Estudis d'aplicació dels materials fotoactius.  
1.5. Objecte i Període: síntesi de nanomaterials i la seua funcionalització amb cromòfors i interaccions induïdes per llum UV-VIS-NIR, caracterització física i fotofísica dels mateixos utilitzant tècniques d'espectrocòpia d'estat estacionari i temps resolt (Fluorescència i absorció), i excitació i detecció a UV, VIS, i NIR.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: Doctorat en Química Sostenible, o titulació equivalent.  
Obtenció del títol amb una antelació màxima de 4 anys respecte a la publicació de la convocatòria. S'entén com a data d'obtenció del grau de doctor la data de lectura i aprovació de la tesi doctoral.  
  
2. Barem  
2.1. Producció científica (fins a 40 punts): la direcció de tesis, la publicació d'articles científics, llibres, capítols de llibre i monografies i la presentació de treballs en reunions científiques es valora d'acord amb el barem per a la valoració de la memòria anual d'investigació vigent en el moment de la publicació de la convocatòria.  
2.2. Mèrits preferents relacionats amb l'objecte del contracte (fins a 20 punts): el tribunal pot acordar la realització d'una entrevista a fi de concretar millor la valoració dels mèrits preferents.  
  
- Coneixements en espectrocòpia d'estat estacionari i temps resolt (Fluorescència i absorció).  
- Síntesi i caracterització de nanomaterials fotoactius.  
- Experiència en microscòpia d'escombratge de làser de NIR.  
2.3. Participació en projectes de recerca competitius (fins a 15 punts):  
2.3.1 Per cada any de participació acreditada com a membre de l'equip a temps complet en projectes de recerca de convocatòries competitives del Pla Nacional d'R+D o programes autonòmics, s'assignen 3 punts.  
2.3.2 Per cada any de participació acreditada com a membre de l'equip en projectes de recerca europeus, s'assignen 5 punts.  
2.4. Participació en activitats de transferència del coneixement (fins a 15 punts):  
2.4.1 Per cada any de participació acreditada com a membre de l'equip a temps complet en contractes i convenis per a realitzar projectes de recerca, s'assignen 3 punts. En queden excloses les prestacions de serveis, assessories i activitats formatives.  
2.4.2 Per figurar com a coinventor/coautor en patents, models d'utilitat o qualsevol altre tipus de propietat industrial o intel·lectual, s'assignen 5 punts.  
2.5. Estades postdoctorals en una altra universitat i centres de recerca diferents del centre d'obtenció de la tesi doctoral (fins a 10 punts):  
  
2.5.1 Per cada any acreditat d'estada en unes altres universitats i centres de recerca, finançada per convocatòries competitives del Programa Marc Europeu, Pla Nacional d'R+D o programes autonòmics, s'assignen 5 punts. Les estades han de tenir una durada mínima de 30 dies consecutius.  
2.5.2 Per cada any acreditat d'estada en unes altres universitats i centres de recerca, sense finançament competitiu, s'assignen 2 punts. Les estades han de tenir una durada mínima de 30 dies consecutius.  
  
  
3. Comissió avaluadora titular  
President: Eugenio Coronado Miralles, professor del Departament de Química Inorgànica.  
Vocal 1: Julia Pérez Prieto, professora del Departament de Química Orgànica.  
Vocal 2: Miguel de la Guardia Cirugeda, professor del Departament de Química Analítica.  
Vocal 3: Maria Gonzalez Bejar, professora del Departament de Química Orgànica.  
Secretari: Antonio Abad Somovilla, professor del Departament de Química Orgànica.  
  
4. Comissió avaluadora suplent  
President: Enrique Ortí Guillén, professor del Departament de Química Física.  
Vocal 1: Raquel Eugenia Galian Baca, investigadora a l'Institut de Ciència Molecular.  
Vocal 2: Sacramento Ferrer Llusar, professora del Departament de Química Inorgànica.  
Vocal 3: José Manuel Herrero Martinez, professor del Departament de Química Analítica.  
Secretari: Vicente Martinez Soria, professor del Departament d'Enginyeria Química.  
  
Per a les comunicacions i qualsevol problema que puga sorgir, la comissió avaluadora té la seu a l'Institut de Ciència Molecular (ICMOL), de la Universitat de València.  
  
ANNEX IV  
Projecte: «Sabor y origen de la materia. CPI-22-666». Cofinançat per la Agencia Estatal de Investigación -AEI- i per el Ministeri de Ciència e Innovació.  
  
Oferta pública d'un lloc de treball d'investigador/a doctor/a júnior.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a doctor/a júnior.  
Grup: A, subgrup: A1  
1.2. Jornada de treball: 37 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 2.266,56 euros (12 pagues).  
1.4. Funcions i tasques que s'han de desenvolupar:  
- Col·laboració en les tasques del projecte SOM relacionades amb les simulacions de QCD al reticle: determinació de la constant d'acoblament, estudi de dispersió i ressonàncies, millores algorítmiques, desenvolupament de codis optimitzats per a GPUs.  
1.5. Objecte i Període: col·laboració en les simulacions de QCD al reticle.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: Doctorat en Física, o titulació equivalent.  
Obtenció del títol amb una antelació màxima de 4 anys respecte a la publicació de la convocatòria. S'entén com a data d'obtenció del grau de doctor la data de lectura i aprovació de la tesi doctoral.  
  
  
2. Barem  
2.1. Producció científica (fins a 40 punts): la direcció de tesis, la publicació d'articles científics, llibres, capítols de llibre i monografies i la presentació de treballs en reunions científiques es valora d'acord amb el barem per a la valoració de la memòria anual d'investigació vigent en el moment de la publicació de la convocatòria.  
2.2. Mèrits preferents relacionats amb l'objecte del contracte (fins a 20 punts): el tribunal pot acordar la realització d'una entrevista a fi de concretar millor la valoració dels mèrits preferents.  
  
- Experiència investigadora en simulacions de QCD al reticle: ressonàncies i dispersió de fondes amb charm.  
2.3. Participació en projectes de recerca competitius (fins a 15 punts):  
2.3.1 Per cada any de participació acreditada com a membre de l'equip a temps complet en projectes de recerca de convocatòries competitives del Pla Nacional d'R+D o programes autonòmics, s'assignen 3 punts.  
2.3.2 Per cada any de participació acreditada com a membre de l'equip en projectes de recerca europeus, s'assignen 5 punts.  
2.4. Participació en activitats de transferència del coneixement (fins a 15 punts):  
2.4.1 Per cada any de participació acreditada com a membre de l'equip a temps complet en contractes i convenis per a realitzar projectes de recerca, s'assignen 3 punts. En queden excloses les prestacions de serveis, assessories i activitats formatives.  
2.4.2 Per figurar com a coinventor/coautor en patents, models d'utilitat o qualsevol altre tipus de propietat industrial o intel·lectual, s'assignen 5 punts.  
2.5. Estades postdoctorals en una altra universitat i centres de recerca diferents del centre d'obtenció de la tesi doctoral (fins a 10 punts):  
  
2.5.1 Per cada any acreditat d'estada en unes altres universitats i centres de recerca, finançada per convocatòries competitives del Programa Marc Europeu, Pla Nacional d'R+D o programes autonòmics, s'assignen 5 punts. Les estades han de tenir una durada mínima de 30 dies consecutius.  
2.5.2 Per cada any acreditat d'estada en unes altres universitats i centres de recerca, sense finançament competitiu, s'assignen 2 punts. Les estades han de tenir una durada mínima de 30 dies consecutius.  
  
3. Comissió avaluadora titular  
Presidenta: Nuria Rius Dionis, professora del Departament de Física Teòrica.  
Vocal 1: M. Pilar Hernández Gamazo, professora del Departament de Física Teòrica.  
Vocal 2: Gabriela Alejandra Barenboim Szuchman, professora del Departament de Física Teòrica.  
Vocal 3: Oscar Manuel Vives García, professor del Departament de Física Teòrica.  
Secretari: José Manuel Bordes Villagrasa, professor del Departament de Física Teòrica.  
  
4. Comissió avaluadora suplent  
Presidenta: Berta Rubio Barroso, professora de investigación del Consejo Superior de Investigaciones Científicas.  
Vocal 1: Olga Mena Requejo, investigadora del Consejo Superior de Investigaciones Científicas.  
Vocal 2: M. Victoria Castillo Giménez, professora del Departament de Física Atòmica, Molecular i Nuclear.  
Vocal 3: Miguel Ángel Aloy Torás, professor del Departament d'Astronomia i Astrofísica.  
Secretari: Enrique J. Sanchis Peris, professor del Departament d'Enginyeria Electrònica.  
  
Per a les comunicacions i qualsevol problema que puga sorgir, la comissió avaluadora té la seu a l'Institut de Física Corpuscular (IFIC), de la Universitat de València.  
  
  
  
ANNEX V  
Projecte: «Algorithmical law. CPI-22-654». Programa Prometeu per a grups d'investigació d'Excel·lència de la Conselleria d'Innovació, Universitats, Ciència i Societat Digital, (GVPROMETEO2021-009) convocades per Resolució de 20 de novembre de 2020.  
  
Oferta pública d'un lloc de treball de tècnic/a superior de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
1.2. Jornada de treball: 20 hores setmanals.  
1.3. Dotació de l'ajuda: Segons el que estableix l'apartat Primer 6.a) de l'annex XI de la Resolució de 20 de novembre de 2020, de la Conselleria d'Innovació, Universitats, Ciència i Societat Digital, per la qual es convoquen per a l'exercici 2021, subvencions de el Programa per a la promoció de la investigació científica, el desenvolupament tecnològic i la innovació a la Comunitat Valenciana (DOGV 8959/24.11.2020).  
  
1.4. Funcions i tasques que s'han de desenvolupar:  
- Suport a la recerca en regulació de mercats digitals o de plataformes, regulació algorítmica, efecte dels algoritmes emprats per les AAPP des d'una perspectiva quantitativa: gestió de dades, recerca de dades, creació de bases de dades, estudi i anàlisi quantitatiu.  
  
1.5. Objecte i Període: gestió i recerca de dades, i anàlisi quantitatiu.  
  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: grau en Ciències Polítiques, o titulació equivalent.  
1.6.2 Anglès: Certificat de nivell C2, o titulació equivalent.  
1.6.3 Valencià: Certificat de nivell C2, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Estar en disposició d'altres graus, diferents al grau en Ciències Polítiques.  
- Màster cursat o inscripció en Màster.  
- Experiència en suport a la recerca, especialment en matèries pròximes a les del projecte Prometeu Algorithmical Law (regulació de mercats digitals o de plataformes, regulació algorítmica, efecte dels algoritmes emprats per les AAPP) especialment des d'una perspectiva quantitativa.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
Presidenta: Ana María de la Encarnación Valcárcel, professora del Departament de Dret Administratiu i Processal.  
Vocal 1: Andrés Boix Palop, professor del Departament de Dret Administratiu i Processal.  
Vocal 2: Maria del Pilar Hernando Serra, professora del Departament de Dret Financer i Història del Dret.  
Vocal 3: Lucia Martinez Garay, professora del Departament de Dret Penal.  
Secretari: Adrian Palma Ortigosa, professor del Departament de Dret Administratiu i Processal.  
  
4. Comissió avaluadora suplent  
Presidenta: Alba Soriano Arnanz, professora del Departament de Dret Administratiu i Processal.  
Vocal 1: Gabriel Doménech Pascual, professor del Departament de Dret Administratiu i Processal.  
Vocal 2: Rafael Marimon Dura, professor del Departament de Dret Mercantil ?Manuel Broseta Pont?.  
Vocal 3: Lorenzo Cotino Hueso, professor del Departament de Dret Constitucional.  
Secretària: Claudia Gimeno Fernández, professora del Departament de Dret Administratiu i Processal.  
  
Per a les comunicacions i qualsevol problema que puga sorgir, la comissió avaluadora té la seu en el Departament de Dret Administratiu i Processal, Facultat de Dret, de la Universitat de València.  
  
  
  
ANNEX VI  
Projecte: «MRR / Valorización de nuevos detectores para imagen médica. CPI-22-655». Cofinançat per la Agencia Estatal de Investigación - AEI ?, per el Ministeri de Ciència e Innovació i per la «Unió Europea - NextGenerationEU» - Plan de Recuperació, Transformació i Resiliència.   
  
Oferta pública d'un lloc de treball de tècnic/a superior de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
Complement de destinació: 20.  
Complement específic: E029.  
1.2. Jornada de treball: 22 hores setmanals.  
1.3. Funcions i tasques que s'han de desenvolupar:  
- Caracterització d'una càmera Compton per a teràpia hadrònica mitjançant proves al laboratori amb fonts radioactives i en centres de protonteràpia.  
- Anàlisi de dades.  
1.4. Objecte i Període: caracterització i proves en feix amb una càmera Compton.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: grau en Enginyeria Biomèdica, o grau en Física, o llicenciatura en Física, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Experiència en l'operació de vidres centellejadors i fotomultiplicadors de silici.  
- Experiència en l'ús d'electrònica de lectura per a fotomultiplicadors de silici, en particular el sistema PETsys.  
- Coneixements pràctics de teràpia hadrònica.  
- Experiència en simulacions Monte Carlo, preferiblement amb el codi GATE.  
- Experiència en càmeres Compton.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
Presidenta: Nuria Rius Dionis, professora del Departament de Física Teòrica.  
Vocal 1: Gabriela Llosa Llacer, científica titular del Consejo Superior de Investigaciones Científicas.  
Vocal 2: Óscar Manuel Vives García, professor del Departament de Física Teòrica.  
Vocal 3: Fernando Hueso González, investigador del Consejo Superior de Investigaciones Científicas.  
Secretària: Ana Ros García, investigadora a l'Institut de Física Corpuscular.  
  
4. Comissió avaluadora suplent  
Presidenta: Berta Rubio Barroso, professora d'investigació del Consejo Superior de Investigaciones Científicas.  
Vocal 1: Carlos Lacasta Llacer, professor d'investigació del Consejo Superior de Investigaciones Científicas.  
Vocal 2: Rosario Gil García, professora del Departament de Genètica.  
Vocal 3: Benito Gimeno Martínez, professor del Departament de Física Aplicada i Electromagnetisme.  
Secretària: Carmen García García, professora d'investigació del Consejo Superior de Investigaciones Científicas.  
  
Per a les comunicacions i qualsevol problema que puga sorgir, la comissió avaluadora té la seu a l'Institut de Física Corpuscular (IFIC), de la Universitat de València.